Overordentligt Møde. { 86 ) 24. Oktober. 



Pladser fandtes nu vel i de eksisterende Stjernekataloger. Men 

 disse vare egentlig mindst 1400 Aar gamle, idet de væsentlig 

 vare uddragne af Ptolemæus' Stjernekatalog med Anbringelse 

 af Præcessionen. De vare altsaa for en stor Del behæftede 

 baade med de Fejl, Ptolemæus' Katalog havde, og med de 

 Fejl, de anvendte Præcessionsbeløb havde. Tycho indsaa da, 

 at en af de første Betingelser for Astronomiens Reformation 

 var en Nybestemmelse af Fiksstjernernes Pladser, udført med 

 den yderste Nøjagtighed. 



Dette krævede et enormt Iagttagelses- og Regnearbejde. 

 Det maa her erindres, at man den Gang hverken kendte 

 Kikkert eller Præcisionsure. Gode Ure savnede Tycho haardt. 

 Medens man nu ved Hjælp af saadanne bekvemt kan be- 

 stemme Stjernernes Steder gennem Tidsforskellen mellem deres 

 Meridianpassager, maatte Tycho foretage det besværlige Ar- 

 bejde at maale Stjernernes indbyrdes Vinkelafstande med 

 Sekstanter. Arbejdet forøgedes ved den Omhu, med hvilken 

 de ypperlige Instrumenter maatte behandles, og med hvilken 

 hver Iagttagelse maatte udføres for at undgaa Fejl, hvilke 

 Tycho fik bragt ned til knap en Bueminut, eller V30 af Maane- 

 skivens Diameter. Ved Slutningen af Tychos Ophold paa 

 Hveen, da han havde bestemt sig til at afrejse, manglede der 

 endnu nogle Stjerner; for at faa Katalogen færdig, bleve disses 

 Pladser bestemte i Huj og Hast og derfor mindre nøjagtigt. 



Havde man, siger vor fraværende Kollega Dr. Dreyer i et 

 lille i disse Dage udkommet Skrift, i, Tyge Brahes sidste Dage 

 spurgt ham, hvad han ansaa for det største Resultat af sine 

 Arbejder paa Hveen, er det ikke umuligt, at han vilde have 

 peget paa sin Stjernekatalog, der indeholdt Bestemmelser af 

 Pladserne af c. 1000 Stjerner. 



Og i Sandhed, havde Tyge Brahe ikke præsteret andet end 

 denne Katalog, der stod saa langt over alle tidligere, havde 

 den alene faaet ham til at staa som den praktiske Astronomis 

 Reformator paa Grund af Iagttagelsernes Nøjagtighed i Al- 



